नच बलिए 9: एलिमिनेट होगी पहली Ex कपल जोड़ी, उर्वशी-अनुज का सफर खत्म - Nach baliye 9 ex couple urvashi dholakia anuj sachdeva eliminated fans shocked tmov - AajTak
नच बलिए 9 से अब तक 4 कपल बाहर हो चुके हैं. खबरें हैं कि आने वाले वीकेंड एपिसोड में नच बलिए से एक्स कपल उर्वशी ढोलकिया और अनुज सचदेवा बाहर हो जाएंगे. वहीं मधुरिमा तुली और विशाल आदित्य सिंह सुरक्षित होंगे.
उर्वशी ढोलकिया-अनुज सचदेवा
नच बलिए सीजन 9 को प्रोड्यूस कर रहे हैं सलमान खान
नच बलिए टीआरपी रेटिंग में शानदार जगह बनाए हुए है
नच बलिए सीजन 9 के एलिमिनेशन का चौथा हफ्ता
सेलेब्रिटी डांस शो नच बलिए 9 से अब तक चार कपल बाहर हो चुके हैं. बीते वीकेंड बबीता फोगाट और विवेक सुहाग शो से एलिमिनेट हुए. मीडिया में खबरें हैं कि आने वाले वीकेंड एपिसोड में नच बलिए से एक्स कपल उर्वशी ढोलकिया और अनुज सचदेवा बाहर हो जाएंगे. वहीं मधुरिमा तुली और विशाल आदित्य सिंह सुरक्षित होंगे.
दो बार से उर्वशी ढोलकिया और अनुज सचदेवा लगातार डेंजर जोन में आ रहे हैं. उन्हें ऑडियंस से कम वोट मिल रहे हैं. हालांकि एक्स कपल ने अपने डांस से दर्शकों और जजों को इंप्रेस करने में कोई कोर कसर नहीं छोड़ी. डांस के दौरान उन्हें चोट भी लगी. लेकिन अपकमिंग एपिसोड में उर्वशी-अनुज को शो से बाहर होना पड़ेगा.
खबरों के अनुसार, आने वाले हफ्ते में डेंजर जोन में मधुरिमा तुली-विशाल आदित्य सिंह और उर्वशी-अनुज होंगे. एक्स कपल मधुरिमा-विशाल सुरक्षित हो जाएंगे और Uruj शो से एलिमिनेट होंगे.
ये एलिमिनेशन का चौथा हफ्ता होगा. इससे पहले कीथ सिक्वेरा-रोशेल राव, विंदु दारा सिंह-दीना उमरोवा, बबीबा फोगाट-विवेक सुहाग शो से बाहर हो चुके हैं. बता दें, उर्वशी ढोलकिया और अनुज सचदेवा शो से बाहर जाने वाले पहले एक्स कपल हैं. इससे पहले तीनों रियल जोड़ियां एलिमिनेट हुई हैं.
नच बलिए सीजन 9 टीआरपी रेटिंग में शानदार जगह बनाए हुए है. शो के ग्रैंड प्रीमियर एपिसोड ने टॉप 5 में धमाकेदार एंट्री पाई थी. इस बार नच बलिए को सलमान खान प्रोड्यूस कर रहे हैं. शो को लेकर दर्शकों के बीच जबरदस्त बज बना हुआ है.